**PROCESVERBAL**

**Mbledhja e datës 03.07.2025**

I mbajtur sot me datë 03.07.2025, ora 11:00.

U zhvillua mbledhja e radhës e Këshillit Bashkiak. Mbledhja është thirrur me njoftimin e datës 26.05.2025

Morën pjesë: Albert Muja, Gazmend Hallaçi, Destan Spahiu,Xhem Visha, Averdio Syla, Valion Muja, Bajr Bajra, , Bledar Lleshaj, Aurora Guska, Arif Rexhmati, Halim Peca,,Lumturie Gjuta,,Hume Elezaj,Republika Tusha,,Arjan Cengu,Rustem Ahmetaj,Florin Syla,.

Konstatohet kuorumi i nevojshëm për fillimin e mbledhjes. Kryetari i Këshillit lexon rendin e ditës

1. Miratimi i procesverbalit të mbledhjes së datës **02.06.2025.**
2. **Projektvendim** “ Për dhënien e ndihmës ekonomike nga fondi 6%, **MAJ** **2025**”.
3. **Projektvendim “** Për miratimin e listës së përdoruesve faktikë të tokës bujqësore në bazë të ligjit 20/2020 “Për përfundimin e proceseve kalimtare të pronësisë në RSH, në fshatin Gostil”.
4. **Projektvendim “**Për miratim fondi për dhënie pagese për rastin e daljes së punonjësve në pension pleqërie“.
5. **Projektvendim “**Për miratimin e një ndryshimi në buxhetin e vitit 2025”.
6. **Projektvendimin “** Për një ndryshim në venimin Nr.12, datë 28.02.2025 “Për dhënien e pëlqimit për vendosjen e një obelisk për gjeologët, minatorët, metalurgët dhe energjitikët në qytetin e Kukësi.”
7. **Projektvendim “** Për miratimin e planit të masavepër parandalimin dhe shuarjen e zjarreve në fondin pyjor-kullosor për vitin 2025”.
8. **Raportim** për masat e marra ngaDrejtoria e Ujitjes dhe Kullimitnë nisje të sezonit veror.
9. **Raportim** për masat e marra nga Drejtoria e Ujësjellës- Kanalizime Sh.A, në nisje të sezonit veror.

**Të ndryshme**

Diskutohet për shtesë në rend .Nuk ka .

A.Rexhmati;Në rend dite të shikohet renditja e ceshtjeve sipas rëndësisë së tyre në komunitet

Miratohet rendi i ditës

Pika 1. Miratohet

Pika 2. G.Hallaci : -Komisioni është thirrur dy herë dhe nuk është mbledhur .Pavarsisht kësaj ju kerkoj ta shyrtoni dhe votoni projektvendimin për dhënien e ndihmës ekonomike nga fondi 6%.

Hidhet në votim .Miratohet

Pika 3. Për miratimin e listës së përdoruesve faktikë të tokës bujqësore në bazë të ligjit 20/2020 “Për përfundimin e proceseve kalimtare të pronësisë në RSH, në fshatin Gostil”.

Komisioni është mbledhur dhe e ka kaluar këtë projektvendim .

A.Halilaj :- Ky problem mbartur ndër vite është emergjencë . E kemi vlersuar maksimalisht.

Faza e dytë vijon në Gostil e pastaj në Shtrazë dhe pronat e tjera

Falenderoj ASHK për bashkëpunimin.

Hidhet në votim .Miratohet me 15 vota pro dhe dy kundër

Pika 4 “**“**Për miratim fondi për dhënie pagese për rastin e daljes së punonjësve në pension pleqërie“.

G.Hallaci : Edhe ky projektvendim nuk është shqyrtuar në mbledhjen e komisionit pasi komisioni i ekonomisë dhe financës nuk u mblodh. Pavarësisht kësaj, në emër të komisionit ju kërkoj ta shqyrtoni dhe miratoni.

Hidhet në votim. Miratohet me të gjitha votat pro

Pika 5. “Për miratimin e një ndryshimi në buxhetin e vitit 2025”.

G.Hallaci : I propozoj këshillit të marrrë në shqyrtim këtë projektvendim.

A.Guska: Për cfarë shërben dhe sa kushton ?

A.Halilaj: Është në fondin e emergjencave civile. Do I shërbejë drejtorisë së emergjencave civile.

Miratohet me 16 vota pro.

Pika 6 “ Për një ndryshim në venimin Nr.12, datë 28.02.2025 “Për dhënien e pëlqimit për vendosjen e një obelisk për gjeologët, minatorët, metalurgët dhe energjitikët në qytetin e Kukësi.”

Largohet nga mbledhja A.Guska

A.Rexhmati: Mendoj se është në rregull aty ku e kemi miratuar.

B.Lleshaj: Pse nuk ju kthehet përgjigje kërkesave tona?

A.Rexhmati: Ne kemi shumë figura që duhet t’i vlerësojmë para se të vijmë te minatorët.

A.Halilaj: Besoj se duhet të vlerësohen në maksimum për punën që kanë bërë dhe kontributin që kanë dhënë.

Hidhet në votim. Miratohet me 10 vota pro, 6 abstenim.

Pika 7 **“** Për miratimin e planit të masavepër parandalimin dhe shuarjen e zjarreve në fondin pyjor-kullosor për vitin 2025”.

A.Muja:Cfarë masash janë marrë për zjarrin në venddepozitimin e mbeturinave?

A.Halilaj: Nga ana jonë është vënë në dispozicion cdo mjet dhe burim. Si bashki kemi marrë të gjitha masat. Arsyet e zjarrvënies janë objekt i policisë së shtetit. Ju falenderoj për interesimin. Vlerësimin e kësaj situate duhet ta bëjnë organet kompetente. Nga ana jonë, aktualisht jemi në procedura për rrethimin e venddepozitimit.

Miratohet pika 7 me 15 pro dhe 1 abstenim(A.Muja)

Pika 8 **Raportim** për masat e marra ngaDrejtoria e Ujitjes dhe Kullimitnë nisje të sezonit veror.

Përfaqësuesi i Dr. Ujësjellës-Kanalizimeve: Janë marrë të gjitha masat e nevojshme për furnizimin me ujë gjatë sezonit veror. Janë ngritur grupe pune. Ka rënie të burimeve. Furnizimi ka qenë normal 3/24. Po punohet në të gjitha zonat. Pritet që të ketë kufizime të reja bazuar në prurje. Është ngritur dhe taks-forca.

A.Halilaj: Banorët e Kukësit kanë ankesa të vazhdueshme për furnizimin me ujë. Kërkoj plan masash për ndërhyrjet e paligjshme. Rastet të referohen në policinë e shtetit sepse kanë ndikuar në jetën normale të qytetarëve. Ju bëj thirrje qytetarëve të shlyejnë detyrimet. Në lidhje me investimet, janë keqmenaxhuar. Nuk ka kohë për justifikime.

Përfaqësuesi i ujësjellësit: Problematike janë lavazhet.

A.Halilaj: Kërkoj një praktikë për vjeljen e detyrimeve të prapambetura.

R.Tusha: Spitali paguan rreth 4 milion lekë për ujin. Sa orë furnizohet spitali?? Nuk kemi as 2 orë në ditë furnizim me ujë. Ne po shpërndajmë ujë me kova nëpër dhoma.

A.Halilaj:Keni një epror të cilit duhet t’i kërkoni zgjidhje.

A.Rexhmati: Debati është kërkuar më herët. Ju si kryetar bashkie, duhet të thirrni njerëzit e t’ju kërkoni llogari. Furnizimi nuk është as 3 orë. Kam një pyetje: Sa litra/sek hyn në depot e Kukësit? Sa është sasia dhe si menaxhohet? Furnizohen me ujë 40 mijë qytetarë në 24 orë. Si i kemi analizat e ngarkesës mikrobike?

Përfaqësuesi I drejtorisë: Janë në vlera normale.

A.Rexhamti:Nëse ju e garantoni këtë, jemi në rregull. Kam një pyetje: Cfare po ndodh me investimet? Kush I ka marrë në dorëzim? Pse nuk mban përgjegjësi askush për ndërhyrjet në rrjetin e ujësjellësit? Kush duhet të mbajë përgjegjësi për këtë? Duhet të kemi ujë industrial sepse nuk kemi asnjë shesh të gjelbëruar. Do kemi edhe një problem tjetër, nëse mungon uji për vaditje, do sjellë këtë gjëndje. Ky është krim. Duhet të funksionojnë strukturat e shtetit. Miliona euro investime janë bërë dhe ne nuk kemi ujë. Duhet të merren masa, të mbahet përgjegjësi. Po flas me ndjenjën e qytetarit që hap rubinetin dhe nuk gjen ujë.

A.Halilaj: Shqetësimi është I drejtë. Ujësjellësit nuk I janë marrë në dorëzim investimet në vite. Në lidhje me investimin e fundit, është bërë koalidimi dhe është ngritur një grup pune për marrjen në dorëzim. Kjo ka lidhje më tepër me matësat dhe shumë shpejt do të finalizohen procedurat. Marrja në dorëzim bëhet sipas ligjit. Problematikat e kanaleve të ujërave të zeza janë emergjente. Projekti është gati dhe po presim financimin. Kam kërkesa dhe për fshatin Bardhoc. Brenda datës 20 korrik dua grup pune me policinë e shtetit për lidhjet e paligjshme dhe detyrimet e prapambetura.

A.Muja:Kërkoj të na informoni vazhdimisht për ujësjellësin lidhur me masat për vaditjen.

A.Halilaj: Në Shtiqën dhe në Nangë vaditja vijon normalisht sipas grafikut. Kam kërkuar informacion dhe për HEC-et që të mos pengohet ujitja gjatë sezonit veror. Janë bërë dhe disa projekte të reja.

A.Rexhamti: I kam parasysh kontratat. Problemi shtrohet te menaxhimi. HEC që punojnë në zonë e përdorin ujin kohë e pa kohë. Kjo sjell parregullsi. Sa zbatohen kontratat? Ato janë fictive. Kontrolloni pasi gjithë natën uji është në HEC-e. Ka mungesa për ujin vaditës në Shtiqën dhe në Nangë. Ky është krim.

A.Halilaj: Ka pasur një defect. Është bërë ndërhyrja e nevojshme.

A.Rexhmati: Sasia e ujit mjafton. Është ceshtje menaxhimi.

G.Hallaci: Përbregu poshtë thahet prej 2 vitesh. Është një fushë e madhe që thahet. Përgjegjësia është e 2-fishtë. Duhet të merren masa.

Mbyllet mbledhja.

**Kukës, datë 03.07.2025**

Kryetari i Këshillit Sekretari i Këshillit

Albert MUJA Eridona RAMALLARI